《集梁比部拙清楼对菊》
明代·梁柱臣

白水青山秋可怜，碧楼风物敞芳筵。交深傲吏形骸外，兴逐词人菊酒边。

歌罢海云过暝色，坐来檐月挂寒烟。更为后会知能几，江海萍踪各渺然。

作者简介：梁柱臣，字彦国，一字衡南。顺德人。明世宗嘉靖二十五年（一五四六）举人。官马龙州知州、刑部员外郎。清温汝能《粤东诗海》卷二六，清梁九图、吴永南《岭表诗传》卷三有传。